L'Ajuntament de Bétera celebra la II Jornada d'Ocupació
29 de març de 2019

Ahir vam celebrar la II Jornada d'Ocupació a la qual van assistir un centenar de persones que van omplir el saló de plens del Castell de Bétera. Durant tot el matí va haver-hi conferències i tallers en els quals els assistents van participar de forma activa.

En les xarrades oferides per experts es van tractar temes com les claus per a buscar ocupació per Internet, crear una marca personal en les xarxes socials o recursos per a crear una empresa i emprendre. El psicòleg Nacho Coller en la seua conferència va voler oferir les claus per a motivar a les persones desocupades a la cerca activa de treball.

A més es va presentar el nou portal web de l'Agència de Desenvolupament Local de Bétera.